Súsanna Skylv Sørensen

Súsanna Skylv Sørensen (fødd í 1979) er føroysk ítróttakvinna. Hon íðkar m.a. triatlon, duatlon, renning,  rógving og súkkling. Hon vann FM í triatlon í 2008; svomið varð 1500 metrar, súkklað 40 kilometrar og runnið 10 kilometrar. Hon gjørdist danmarksmeistari í DM lang triatlon í 2009.Dtrif.dk Tað hendi tað løgna, at tey, sum skipaðu fyri kappingini, ikki vóru klár yvir, at Súsanna hevði danskt pass, og tí kundi luttaka í DM kappingini. So hon fekk fyrst at vita, at hon bara var við sum gestaluttakari, til tey funnu útav, at Súsanna hevði danskt pass og tí var vinnari av kappingini.Vejleamtsfolkeblad.dk, Forkert vinder udråbt Í 2006 rói Súsanna 2000 metrar inniróður fyri Róðrarfelagið Knørrur, har hon kappaðist við Katrina Olsen. Katrin vann við tíðini 7:21.3, Súsanna gjørdist nummar tvey við tíðini 7:31.5. Í 2007 luttók hon í Scandinavian Open rógvikapping,hon gjørdist nr. 3 av 5 við tíðini 7:18.2, hon vann sostatt bronsu.Drekin.fo

Súsanna eigur metið í føroyskum inniróðri, við tíðini 7.12.10, sum bleiv sett til FM í 2008 í Havn, kelda: Føroysk met í inniróðri í 2008

 Oyggjaleikir 
 Oyggjaleikir 2009 
Í 2009 luttók Súsanna í Oyggjaleikunum á Álandi. Hon rann 10.000 metrar og vann silvur við tíðini 37.59.33. Hetta var tá føroyskt met.

Hon rann eisini hálvt maraton, har gjørdist hon nummar 5.Alandrasults2009.com

 Oyggjaleikir 2013 
Bronsu í súkkling, einkultstarti.
 Oyggjaleikir 2019 
Í juli 2019 luttók hon á Oyggjaleikunum í Gibraltar. Fyrsta kappingardagin hevði hon vunnið gull í triatlon. Hetta var fyrsta føroyska gullmerkið á oyggjaleikunum 2019.Súsanna Skylv vinnur GULL í triathlon á oyggjaleikunum í Gibraltar í 2019, youtube.comMedal Winners, gibraltar2019results.comSúsanna vann fyrsta gullmerkið , in.fo,  7. juli 2019

 Keldur 

Bólkur:Føroyskir rennarar
Bólkur:Føroyskir rógvarar
Bólkur:Føroyskir súkklarar
Bólkur:Triatlon íðkarar
Bólkur:Føðingar í 1979